এই নিবন্ধটি পুরুষ দল সম্পর্কে। নারী দলের জন্য ইসরায়েল জাতীয় নারী ফুটবল দল দেখুন।

**ইসরায়েল জাতীয় ফুটবল দল** (হিব্রু ভাষায়: נבחרת ישראל בכדורגל‎, ইংরেজি: Israel national football team) হচ্ছে আন্তর্জাতিক ফুটবলে ইসরায়েলের প্রতিনিধিত্বকারী পুরুষদের জাতীয় দল, যার সকল কার্যক্রম ইসরায়েলের ফুটবলের সর্বোচ্চ নিয়ন্ত্রক সংস্থা ইসরায়েল ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯২৯ সাল হতে ফুটবলের সর্বোচ্চ সংস্থা ফিফার এবং ১৯৯৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯৯৪ সালে উয়েফা এবং ইউরোপীয় ইউনিয়নের সদস্যপদ গ্রহণ করার পূর্বে দলটি এশিয়া ফুটবল কনফেডারেশন এবং ওশেনিয়া ফুটবল কনফেডারেশনের প্রতিযোগী হিসেবে ফিফা বিশ্বকাপ বাছাইপর্বে অংশগ্রহণ করেছে। এই দলটি প্যালেস্টাইন / ইরেজ ইসরায়েল জাতীয় দলের উত্তরাধিকারী। ১৯৪৮ সালের ২৬শে সেপ্টেম্বর তারিখে, ইসরায়েল প্রথমবারের মতো আন্তর্জাতিক খেলায় অংশগ্রহণ করেছে; মার্কিন যুক্তরাষ্ট্রের নিউ ইয়র্কে অনুষ্ঠিত উক্ত ম্যাচে ইসরায়েল মার্কিন যুক্তরাষ্ট্র অলিম্পিকের কাছে ৩–১ গোলের ব্যবধানে পরাজিত হয়েছে।

*নীল-সাদা* নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় ইসরায়েলের রামাত গানে অবস্থিত। বর্তমানে এই দলের ম্যানেজারের দায়িত্ব পালন করছেন ভিলিবাল্ড রুটেনস্টাইনার এবং অধিনায়কের দায়িত্ব পালন করছেন পার্তিজানের মধ্যমাঠের খেলোয়াড় বিব্রাস নাতখো।

ইসরায়েল এপর্যন্ত ১ বার ফিফা বিশ্বকাপে অংশগ্রহণ করেছে, যেখানে তাদের সাফল্য হচ্ছে ১৯৭০ ফিফা বিশ্বকাপের গ্রুপ পর্বে অংশগ্রহণ করা। অন্যদিকে, এএফসি এশিয়ান কাপে ইসরায়েল অন্যতম সফল দল, যেখানে তারা ১টি (১৯৬৪) শিরোপা জয়লাভ করেছে।

ইয়োসি বেনাইয়ুন, তেম বেন হাইম, আরিক বেনাদো, এরান জাহাভি এবং মোর্দেচাই স্পাইগলারের মতো খেলোয়াড়গণ ইসরায়েলের জার্সি গায়ে মাঠ কাঁপিয়েছেন।

ইতিহাস
------

ফুটবলে ইসরায়েলের একটি দীর্ঘ ঐতিহ্য রয়েছে, এই খেলাটি মূলত অটোমান সাম্রাজ্যের সময়ে চালু হয়েছিল। ১৯২৮ সালের আগস্ট মাসে ফিলিস্তিন ফুটবল অ্যাসোসিয়েশন গঠিত হয় এবং ১৯২৯ সালের জুনে তারা ফিফায় যোগদান করেছিল, কিন্তু এই সময়টি ব্রিটিশ মণ্ডেট শাসনামলে আরব ক্লাব, ইহুদী ক্লাব এবং ব্রিটিশ পুলিশ এবং সৈন্যবাহিনীকে প্রতিনিধিত্বকারী সৈন্যদের দ্বারা গঠিত হয়। বিশ্বযুদ্ধের এক সময় এবং ১৯৪৮ সালে ইসরায়েলের রাজত্বের মধ্য দিয়ে এই খেলাটি ছড়িয়ে পড়ে। ১৯৩৪ সালে ফিলিস্তিন জাতীয় পরিষদের ব্রিটিশ ম্যান্ডেটটি মিশরের বিরুদ্ধে ফিফা বিশ্বকাপে খেলার যোগ্যতা লাভ করেছিল। উক্ত প্রতিযোগিতার প্রথম ম্যাচে তারা মিশর জাতীয় ফুটবল দলকে ১–৭ গোলের ব্যবধানে পরাজিত হয়েছিল। দলটি লেবাননের বিরুদ্ধে একটি প্রীতি ম্যাচসহ পাঁচটি আন্তর্জাতিক ম্যাচ খেলেছে, যতদিন পর্যন্ত ফিলিস্তিনের জন্য ব্রিটিশ ম্যান্ডেট ভেঙ্গে না ফেলা হয়।

১৯৪৮ সালের মে মাসে ইসরায়েলের স্বাধীনতার পর, আইএফএ নতুন রাষ্ট্রের সরকারী সংস্থা হয়ে ওঠে। ১৯৪৮ সালের ২৬শে সেপ্টেম্বর মার্কিন যুক্তরাষ্ট্র অলিম্পিকের বিরুদ্ধে একটি স্বাধীন রাষ্ট্র হিসেবে ইসরায়েলের জাতীয় দলের প্রথম ম্যাচ খেলেছিল। খেলাটি ১–৩ গোলে মার্কিন যুক্তরাষ্ট্র অলিম্পিক দল জয়লাভ করেছিল এবং খেলায় শ্মুয়েল বেন-ড্রর ২০তম মিনিটে গোল করে ইসরায়েল রাজ্য সৃষ্টি করার পর প্রথম গোল করেছিলেন।

র‌্যাঙ্কিং
----------

ফিফা বিশ্ব র‌্যাঙ্কিংয়ে, ২০০৮ সালের নভেম্বর মাসে প্রকাশিত র‌্যাঙ্কিংয়ে ইসরায়েল তাদের ইতিহাসে সর্বোচ্চ অবস্থান (১৫তম) অর্জন করে এবং ২০১৮ সালের জানুয়ারি মাসে প্রকাশিত র‌্যাঙ্কিংয়ে তারা ৯৯তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ইসরায়েলের সর্বোচ্চ অবস্থান হচ্ছে ২৩তম (যা তারা ১৯৭৬ সালে অর্জন করেছিল) এবং সর্বনিম্ন অবস্থান হচ্ছে ৮১। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

ফিফা বিশ্ব র‌্যাঙ্কিং

২১ ডিসেম্বর ২০২৩ অনুযায়ী ফিফা বিশ্ব র‌্যাঙ্কিং| অবস্থান | পরিবর্তন | দল | পয়েন্ট |
| --- | --- | --- | --- |
| ৭৩ | অপরিবর্তিত |  কাবু ভের্দি | ১৩২৯.৮ |
| ৭৪ | অপরিবর্তিত |  ওমান | ১৩২৪.৮৯ |
| ৭৫ | অপরিবর্তিত |  ইসরায়েল | ১৩২৩.৪৩ |
| ৭৬ | অপরিবর্তিত |  হন্ডুরাস | ১৩১৩.৮ |
| ৭৭ | অপরিবর্তিত |  জর্জিয়া | ১৩১২.৪৫ |

বিশ্ব ফুটবল এলো রেটিং

১২ জানুয়ারি ২০২৪ অনুযায়ী বিশ্ব ফুটবল এলো রেটিং| অবস্থান | পরিবর্তন | দল | পয়েন্ট |
| --- | --- | --- | --- |
| ৫৯ | হ্রাস ২ |  বলিভিয়া | ১৬১২ |
| ৬০ | হ্রাস ১৩ |  প্রজাতন্ত্রী আয়ারল্যান্ড | ১৬০৮ |
| ৬১ | হ্রাস ৬ |  ইসরায়েল | ১৬০৩ |
| ৬২ | বৃদ্ধি ২ |  সৌদি আরব | ১৫৮৫ |
| ৬৩ | হ্রাস ২৬ |  কোস্টা রিকা | ১৫৭৭ |

প্রতিযোগিতামূলক তথ্য
--------------------

### ফিফা বিশ্বকাপ

| ফিফা বিশ্বকাপ |  | বাছাইপর্ব |
| --- | --- | --- |
| সাল | পর্ব | অবস্থান | ম্যাচ | জয় | ড্র | হার | স্বগো | বিগো | ম্যাচ | জয় | ড্র | হার | স্বগো | বিগো |
| উরুগুয়ে ১৯৩০ | অংশগ্রহণ করেনি | অংশগ্রহণ করেনি |
| ইতালি ১৯৩৪ | উত্তীর্ণ হয়নি | ২ | ০ | ০ | ২ | ২ | ১১ |
| ফ্রান্স ১৯৩৮ | ২ | ০ | ০ | ২ | ১ | ৪ |
| ব্রাজিল ১৯৫০ | ২ | ০ | ০ | ২ | ২ | ১১ |
| সুইজারল্যান্ড ১৯৫৪ | ৪ | ০ | ০ | ৪ | ০ | ৫ |
| সুইডেন ১৯৫৮ | ২ | ০ | ০ | ২ | ০ | ৪ |
| চিলি ১৯৬২ | ৬ | ৩ | ১ | ২ | ১৩ | ১৪ |
| ইংল্যান্ড ১৯৬৬ | ৪ | ০ | ০ | ৪ | ১ | ১২ |
| মেক্সিকো ১৯৭০ | গ্রুপ পর্ব | ১২তম | ৩ | ০ | ২ | ১ | ১ | ৩ | ৪ | ৩ | ১ | ০ | ৮ | ১ |
| পশ্চিম জার্মানি ১৯৭৪ | উত্তীর্ণ হয়নি | ৬ | ৪ | ১ | ১ | ১২ | ২ |
| আর্জেন্টিনা ১৯৭৮ | ৪ | ২ | ১ | ১ | ৫ | ৩ |
| স্পেন ১৯৮২ | ৮ | ১ | ৩ | ৪ | ৬ | ১০ |
| মেক্সিকো ১৯৮৬ | ৬ | ৩ | ১ | ২ | ১৭ | ৬ |
| ইতালি ১৯৯০ | ৬ | ১ | ৪ | ১ | ৫ | ৫ |
| মার্কিন যুক্তরাষ্ট্র ১৯৯৪ | ১০ | ১ | ৩ | ৬ | ১০ | ২৭ |
| ফ্রান্স ১৯৯৮ | ৮ | ৪ | ১ | ৩ | ৯ | ৭ |
| দক্ষিণ কোরিয়া জাপান ২০০২ | ৮ | ৩ | ৩ | ২ | ১১ | ৭ |
| জার্মানি ২০০৬ | ১০ | ৪ | ৬ | ০ | ১৫ | ১০ |
| দক্ষিণ আফ্রিকা ২০১০ | ১০ | ৪ | ৪ | ২ | ২০ | ১০ |
| ব্রাজিল ২০১৪ | ১০ | ৩ | ৫ | ২ | ১৯ | ১৪ |
| রাশিয়া ২০১৮ | ১০ | ৪ | ০ | ৬ | ১০ | ১৫ |
| কাতার ২০২২ | অনির্ধারিত | অনির্ধারিত |
| মোট | ১/২৩ | গ্রুপ পর্ব | ৩ | ০ | ২ | ১ | ১ | ৩ | ১২২ | ৪০ | ৩৪ | ৪৮ | ১৬৬ | ১৭৮ |

তথ্যসূত্র
---------

1. ↑  "מס' הופעות בנבחרת" [No. of appearances in the national team] (Hebrew ভাষায়)। Israel Football Association। সংগ্রহের তারিখ ২৩ নভেম্বর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  "Mordechai Spiegler"। *RSSSF*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. 1 2  "ফিফা/কোকা-কোলা বিশ্ব র‍্যাঙ্কিং"। *ফিফা*। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. 1 2  গত এক বছরে এলো রেটিং পরিবর্তন "বিশ্ব ফুটবল এলো রেটিং"। *eloratings.net*। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* দাপ্তরিক ওয়েবসাইট উইকিউপাত্তে এটি সম্পাদনা করুন (হিব্রু) (ইংরেজি)
* ফিফা-এ ইসরায়েল জাতীয় ফুটবল দল  ওয়েব্যাক মেশিনে আর্কাইভকৃত ২৫ জুলাই ২০১৮ তারিখে (ইংরেজি)
* উয়েফা-এ ইসরায়েল জাতীয় ফুটবল দল (ইংরেজি)